kalixlouiis/myanmar-wikipedia-corpus huggingface dataset:
သူသည် တပ်မတော်သို့ ဝင်ရောက်ခဲ့ပြီး စစ်ထောက်လှမ်းရေးအရာရှိအဖြစ် တာဝန်ထမ်းဆောင်ခဲ့သည်။
ဦးဝင်းအောင်သည် ဂျာမနီနိုင်ငံနှင့် ယူနိုက်တက်ကင်းဒမ်းသို့ သံအမတ်အဖြစ် ၁၉၉၈ ခုနှစ် နိုဝင်ဘာလအထိ တာဝန်ထမ်းဆောင်ခဲ့ပြီးနောက် ယင်းလတွင် နိုင်ငံခြားရေး ဝန်ကြီးအဖြစ် ခန့်အပ်ခံခဲ့ရသည်။
၂၀၀၄ ခုနှစ် စက်တင်ဘာလတွင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီ၏ စစ်ထောက်လှမ်းရေးအဖွဲ့ကို ဖျက်သိမ်းလိုက်ရာတွင် ဦးဝင်းအောင်သည် အခြားသော ဝန်ကြီးများနှင့်အတူ ရာထူးမှ ဖယ်ရှားခံခဲ့ရသည်။
ဦးဝင်းအောင်သည် ဝန်ကြီးချုပ်ဖြစ်သူ ခင်ညွန့်နှင့် နီးစပ်သူ လူယုံတစ်ဦး ဖြစ်သည်။
ရာထူးမှ ဖယ်ရှားခံရပြီးနောက် ဦးဝင်းအောင်သည် အင်းစိန်ထောင်တွင် အကျဉ်းကျခံခဲ့ရသည်။
၂၀၀၉ ခုနှစ် နိုဝင်ဘာ ၄ ရက်နေ့တွင် အသက် ၆၅ နှစ်ရှိပြီဖြစ်သော ဦးဝင်းအောင်သည် အင်းစိန်ထောင်တွင်း၌ ကွယ်လွန်ခဲ့သည်။
သူကွယ်လွန်စဉ်အချိန်တွင် သူသည် ထောင်သွင်းအကျဉ်းကျခံရသော တစ်ဦးတည်းသော ဝန်ကြီး ဖြစ်ခဲ့သည်။
ဦးဝင်းအောင်၏ သားဖြစ်သူ သောင်းစုငြိမ်းသည် မြန်မာနိုင်ငံရှိ နာမည်ကြီးသတင်းစာတစ်ခုဖြစ်သော ၇ ရက် နေ့စဉ်သတင်းစာ ကို ပိုင်ဆိုင်သူ ဖြစ်သည်။
ဦးသောင်းစုငြိမ်း (၁၉၇၇ မွေးဖွား) သည် မြန်မာနိုင်ငံသား စီးပွားရေး လုပ်ငန်းရှင်တစ်ဦး ဖြစ်သည်။
မြန်မာနိုင်ငံတွင် ထုတ်ဝေလျက်ရှိသော ထိပ်တန်း သတင်းဂျာနယ်များတွင် အပါအဝင်ဖြစ်သော ၇ ရက် နေ့စဉ်သတင်းစာကို ထုတ်ဝေလျက်ရှိသည့် မီဒီယာကုမ္ပဏီဖြစ်သော Information Matrix ကို တည်ထောင်သူဖြစ်သည်။
သူ၏ ဖခင်မှာ နိုင်ငံခြားရေး ဝန်ကြီးဟောင်းဖြစ်သော ဦးဝင်းအောင် ဖြစ်သည်။
သူသည် ယခုလက်ရှိ 7Day ၏ အယ်ဒီတာချုပ်အဖြစ် တာဝန်ထမ်းဆောင်သည်။
သူသည် နယူးယောက်မြို့တော်ကောလိပ်တွင် ကွန်ပျူတာသိပ္ပံဘာသာရပ်ကို သင်ယူခဲ့သော်လည်း တတိယနှစ်တွင် နုတ်ထွက်ခဲ့ပြီး မြန်မာနိုင်ငံသို့ ပြန်လာခဲ့သည်။
ဦးသောင်းစုငြိမ်းသည် ဒေါ်စုစုစိုးညွန့်နှင့် လက်ထပ်ခဲ့ပြီး သားနှစ်ဦး ထွန်းကားခဲ့သည်။
အက်ဖ်အမ်အိုင် လေကြောင်းလိုင်း () သည် မြန်မာနိုင်ငံ၊ ရန်ကုန်မြို့တွင် အခြေစိုက်ခဲ့သော လေကြာင်းလိုင်းတစ်ခု ဖြစ်သည်။
မြို့တော် နေပြည်တော်သို့ တစ်ပတ်လျှင် ခရီးစဉ် (၁၉) ခု ခန့်ဖြင့် ပျံသန်းနေပြီး စင်းလုံးငှားလေယာဉ် ဝန်ဆောင်မှုပေးကာ မြို့ပေါင်း (၂၀) ကို ပျံသန်းပေးခဲ့သည်။
အဓိက အခြေစိုက်ရာနေရာမှာ ရန်ကုန် အပြည်ပြည်ဆိုင်ရာ လေဆိပ် ဖြစ်သည်။
သမိုင်း ၂၀၁၂ ခုနှစ် စက်တင်ဘာလတွင် အေတီအာ ၄၂ လေယာဉ်သည် ရန်ကုန်လေဆိပ်မှ စတင်ထွက်ခွာခဲ့သည်။
အဆိုပါ လေယာဉ်ထွက်ခွာမှုသည် အက်ဖ်အမ်အိုင် လေကြောင်းလိုင်း၏ ပထမဆုံး လေယာဉ်ထွက်ခွာမှုဖြစ်ပြီး မြန်မာ့လေကြောင်းလောကအတွက် စာမျက်နှာအသစ် ဖြစ်ခဲ့သည်။
အက်ဖ်အမ်အိုင် လေကြောင်းလိုင်းသည် ရန်ကုန် နှင့် နေပြည်တော် အကြား တစ်ပတ်လျှင် ခရီးစဉ် (၁၉) ခု ပျံသန်းခဲ့သည်။
အက်ဖ်အမ်အိုင် လေကြောင်းလိုင်းသည် လေယာဉ် စင်းလုံးငှားခြင်းကိုလည်း ဝန်ဆောင်မှုပေးလျက်ရှိပြီး ပြည်တွင်း လေဆိပ် (၂၀) ကျော်သို့ ငှားရမ်း ပျံသန်းနိုင်ခဲ့သည်။
စီးနင်းသူ နည်းပါးမှုကြောင့် ၂၀၁၈ ဩဂုတ်တွင် လေကြောင်းလိုင်းကို ရပ်နားခဲ့သည်။
aerotelegraph.com - Airlines dying in Burma 9 August 2018 ပျံသန်းရာမြို့များ အက်ဖ်အမ်အိုင် လေကြောင်းလိုင်းသည် အောက်ဖော်ပြပါ မြို့များသို့ ပျံသန်းခဲ့သည်။
မြန်မာ မန္တလေး တိုင်းဒေသကြီး နေပြည်တော် - နေပြည်တော် အပြည်ပြည်ဆိုင်ရာ လေဆိပ် မန္တလေး - မန္တလေး အပြည်ပြည်ဆိုင်ရာ လေဆိပ် ညောင်ဦး - ညောင်ဦးလေဆိပ် ရခိုင် ပြည်နယ် စစ်တွေ - စစ်တွေ လေဆိပ် ရှမ်း ပြည်နယ် တောင်ကြီး - ဟဲဟိုး လေဆိပ် ရန်ကုန် တိုင်းဒေသကြီး ရန်ကုန် - ရန်ကုန် အပြည်ပြည်ဆိုင်ရာ လေဆိပ် တနင်္သာရီတိုင်းဒေသကြီး ထားဝယ် ထားဝယ်လေဆိပ် မြိတ် မြိတ်လေဆိပ် ''' ကော့သောင်း ကော့သောင်းလေ‌ဆိပ် လေယာဉ် ၂၀၁၅ ခုနှစ် အောက်တိုဘာ ၂၃ ရက်နေ့အထိ အက်ဖ်အမ်အိုင် လေကြောင်းလိုင်းသည် အောက်ဖော်ပြပါ လေယာဉ်များဖြင့် ပျံသန်းခဲ့သည်။
+ အက်ဖ်အမ်အိုင် လေကြောင်းလိုင်း၏ လေယာဉ်စာရင်းအမျိုးအစားလက်ရှိအမှာစာမှတ်ချက်Bombardier challenger 800SE၁၀Bombardier CRJ200၂၀ ATR 72-600၁၀စုစုပေါင်း၄0 ကိုးကား Category:မြန်မာနိုင်ငံအခြေစိုက် လေကြောင်းလိုင်းများ ကဏ္ဍ:မြန်မာနိုင်ငံအခြေစိုက် ရပ်နားသွားသော လေကြောင်းလိုင်းများ။
ကိုကိုးကျွန်း လေဆိပ်သည် မြန်မာနိုင်ငံ၊ ရန်ကုန်တိုင်းဒေသကြီး၊ ကိုကိုးကျွန်း တွင် တည်ရှိသည်။
Time Lord Rock သည်(တစ်ခါတစ်ရံမှာ Trock) သည် geek rock ဂီတကို အခြေခံထားသည့် အမျိုးအစားတစ်မျိုးဖြစ်သည်။
၂၀၀၈ခုနှစ်တွင် Chameleon Circuit ပုံသွင်းခြင်းနှင့်အတူ အင်္ဂလန်နိုင်ငံတွင် စတင်ဖန်တီးခဲ့သည်။
သမိုင်းကြောင်း ၁၉၈၈ တွင် The KIF က Doctorin the Tradis single သီချင်းကို ထုတ်လွင့်ခဲ့ပြီး UK single chart နှင့် အခြားနိုင်ငံများတွင် နံပါတ်တစ်နေရာသို့ ရောက်ရှိခဲ့သည်။
၂၀၀၈ ခုနှစ် နွေရာသီတွင် Youtuber နှင့် Doctor Who (television series) ၏ ဝါသနာရှင်ဖြစ်သူ Alex Day ကို wizard rock ၏အသွင်ဖြင့် Doctor Who အကြောင်းသီချင်းရေးရန် လှုံ့ဆော်ခြင်းခံရသည်။
Time Lord Rock ဟူ၍ ဖြစ်လာခဲ့သည်။
Mc Donnell သည်လည်း ဝါသနာရှင်တစ်ဦးဖြစ်ပြီး Blink ၏ acoustic video performance ကို ထုတ်လွှင့်ခဲ့သည်။
Liam Dryden နှင့် Chris Battle တို့နှင့်ပေါင်းစပ်ခဲ့ပြီး ပထမဆုံး Time Lord rock တီးဝိုင်း Chamelron Circuit ကို ဖွဲ့စည်းခဲ့သည်။
Time Lord rock ဖျော်ဖြေသူများမှာ ဗြိတိန်(သို့) ဩစတေးလျမှဖြစ်သည်။
ချီကာဂို အခြေစိုက် Time Crash သည် ဤအမျိုးအစားမှ ပထမဆုံး အမေရိကန်တီးဝိုင်းဖြစ်သည်။
အမေရိကန်တီးဝိုင်းသည် အမျိုးအစားသစ်များကို ယူသုံးခဲ့ပြီး ကျယ်ပြန့်စေခဲ့သည်။
ဦးအုန်းဂျော် (၃ မတ် ၁၉၃၂ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦးဖြစ်ပြီး မြန်မာနိုင်ငံ၏ ၁၆ ဦးမြောက် နိုင်ငံခြားရေးဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
၁၉၅၁ ခုနှစ်မှ စတင်ကာ ယူဂိုစလားဗီးယား၊ ဩစတြေးလျ နှင့် ဆိုဗီယက်ယူနီယံများတွင် သံတမန်ရေးရာများ လုပ်ကိုင်ခဲ့ပြီး ၁၉၈၅ ခုနှစ်တွင် နိုင်ငံခြားရေး ဝန်ကြီးဌာန၏ တောင်နှင့် အရှေ့တောင်အာရှ ဌာနခွဲတွင် ညွှန်ကြားရေးမှူးအဖြစ် ခန့်အပ်ခံခဲ့ရသည်။
၁၉၈၈ ခုနှစ်တွင် နိုင်ငံခြားရေး ဒုတိယဝန်ကြီးနှင့် ၁၉၉၁ ခုနှစ်တွင် နိုင်ငံခြားရေး ဝန်ကြီးအဖြစ် တိုးမြှင့်ခြင်းခံရသည်။
၁၉၉၈ ခုနှစ်တွင် နိုင်ငံခြားရေး ဝန်ကြီးရာထူးအား ဦးဝင်းအောင်နှင့် အစားထိုး ခန့်အပ်ခဲ့သည်။
နိုင်ငံခြားရေး ဝန်ကြီးအဖြစ် ဦးအုန်းဂျော် တာဝန်ထမ်းဆောင်နေစဉ် ကာလအတွင်း ၁၉၉၆ ခုနှစ် ဇူလိုင်လတွင် မြန်မာနိုင်ငံသည် အာဆီယံအသင်းသို့ လေ့လာသူအဖြစ် ဝင်ရောက်ခွင့်ရရှိခဲ့ပြီး ၁၉၉၇ ခုနှစ်တွင် အသင်းဝင် ဖြစ်လာခဲ့သည်။
မြန်မာနိုင်ငံသည် အာဆီယံတွင် အသင်းဝင်ဖြစ်လာခဲ့ခြင်းနှင့် ၂၀၁၄ ခုနှစ်တွင် ဥက္ကဋ္ဌရာထူး ရယူနိုင်ခဲ့ခြင်းတို့အတွက် ဦးအုန်းဂျော်သည် အဓိကနေရာမှ ပါဝင်ခဲ့သည်။
ဦးခင်ရီ သည် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ လက်ရှိဥက္ကဋ္ဌဖြစ်သည်။
ဦးသိန်းစိန်အစိုးရလက်ထက်တွင် လူဝင်မှုကြီးကြပ်ရေးနှင့်ပြည်သူ့အင်အားဝန်ကြီးဌာန ပြည်ထောင်စုဝန်ကြီးအဖြစ် ၂၀၁၁ခုနှစ်မှ ၂၀၁၅ခုနှစ်အထိ လုပ်ကိုင်ခဲ့သည်။
၂၀၂၁ခုနှစ် စစ်အာဏာသိမ်းမှုဖြစ်ပွားပြီး ဩဂုတ်လတွင် အိမ်စောင့်အစိုးရအဖြစ် ပြောင်း၍ဖွဲ့စည်းသောအခါတွင်လည်း ၎င်းအား ပြည်ထောင်စုဝန်ကြီးအဖြစ် ထပ်မံခန့်အပ်ခဲ့သည်။
ဦးခင်ရီသည် ၂၀၁၁ခုနှစ်မတိုင်မီ စစ်အစိုးရလက်ထက်တွင် မြန်မာနိုင်ငံရဲတပ်ဖွဲ့၏ ရဲချုပ်အဖြစ် တာဝန်ထမ်းဆောင်ခဲ့သည်။
တပ်မတော်တွင် ဗိုလ်မှူးချုပ်အဖြစ် တာဝန်ထမ်း​ဆောင်ခဲ့သူလည်းဖြစ်သည်။
ငယ်ဘဝနှင့်ပညာရေး ဦးခင်ရီသည် ဧရာဝတီတိုင်းဒေသကြီး မြောင်းမြမြို့နယ် ရွေးမြစ်ကမ်းဘေးရှိ ဇာတိရွာတွင်တောင်သူလယ်သမားမိသားစုမှ မွေးဖွားလာကာ ထိုရွာတွင် မူလတန်း၊ အလယ်တန်းပညာ နှင့် မြောင်းမြမြို့တွင် အထက်တန်းအထိပညာသင်ကြားခဲ့ပြီးနောက် ရန်ကုန်စီးပွားရေးတက္ကသိုလ် တွင်B.Econ (statistic)ဘာသာရပ်ဖြင့် ကျောင်းတက်ရောက်ခဲ့သည်။
ယင်းနောက် ၁၉၇၂ ခုနှစ်တွင် စစ်တက္ကသိုလ် ဗိုလ်လောင်းအပတ်စဉ် (၁၇)သို့ တက်ရောက်ရန် ရွေးချယ်ခြင်းခံခဲ့ရကာ တပ်မတော်သားဘဝသို့ ပြောင်းလဲ ရောက်ရှိသွားခဲ့သည်။
တပ်မတော်သားဘဝ ၁၉၇၂ ခုနှစ်မှ ၁၉၇၆ ခုနှစ်အထိ (၄) နှစ်ကြာ စစ်တက္ကသိုလ် မေမြို့ တွင် ပညာသင်ကြားခဲ့ကာ ၁၉၇၆ ဧပြီလ ၉ ရက်နေ့တွင် B.A (DSA) ဘွဲ့ဖြင့် ပြန်တမ်းဝင် အရာရှိ ဒုတိယဗိုလ်အဖြစ် ခန့်အပ်ခံခဲ့ရသည်။
ပုသိမ်မြို့ ခလရ(၃၈)တွင် စတင်တာဝန်ထမ်းဆောင်ခဲ့ရာကစပြီး အနောက်ပိုင်းတိုင်းစစ်ဌာနချုပ် (စစ်တွေ) တွင် စစ်ဗျူဟာမှူး(ဗိုလ်မှူးကြီး) အဆင့်၊ထိုမှ တစ်ဆင့် မြောက်ပိုင်းတိုင်း စစ်ဆင်ရေးကွပ်ကဲရေးမှူး စကခမှူး ( ဗိုလ်မှူးချုပ် )အဆင့်အထိ တာဝန်ထမ်းဆောင်ကာ ၂၀၀၂ ခုနစ်တွင် မြန်မာနိုင်ငံရဲတပ်ဖွဲ့ ရဲချုပ် အဖြစ် ( ၈ ) နှစ်ကျော်ကြာတာဝန်ထမ်းဆောင်ခဲ့သည်။
အစိုးရအဖွဲ့ တာဝန်ထမ်းဆောင်ခြင်း ဦးခင်ရီသည် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ တွင် ရဲချုပ်တာဝန်ထမ်းဆောင်ရင်း ပြည်ထဲရေး ဒုတိယဝန်ကြီး (ရဲချုပ်တာဝန်ပူးတွဲ) ထမ်းဆောင်ခဲ့သည်။
၂၀၁၁ ခုနှစ် အရောက် သမ္မတဦးသိန်းစိန် ဦးဆောင်သည့်အစိုးရအဖွဲ့တွင် လူဝင်မှုကြီးကြပ်ရေးနှင့်ပြည်သူ့ အင်အားဝန်ကြီးဌာန ပြည်ထောင်စုဝန်ကြီး အဖြစ် တာဝန်ထမ်းဆောင်ခဲ့သည်။
ထိုသို့ထမ်းဆောင်နေစဉ် နှစ်ပေါင်း ( ၄၀ ) ကြာကောက်ယူနိုင်ခြင်းမရှိသည့် လူဦးရေနှင့်အိမ်အကြောင်းအရာဆိုင်ရာ ပြည်လုံးကျွတ်သန်းခေါင်စာရင်းကောက်ယူခြင်းဖြစ်သည့် ၂၀၁၄ခုနှစ် မြန်မာနိုင်ငံသန်းခေါင်စာရင်း နှင့် မိုးပွင့်စီမံချက် အဆင့်(၈)အထိအား ကိုယ်တိုင် ဦးစီး၍ တိုင်းရင်းသားလက်နက်ကိုင်ဒေသများအပါအဝင်၊ နိုင်ငံအနှံ့ကွင်းဆင်း၍ နိုင်ငံသားကဒ် (၇)သန်းကျော် ထုတ်ပေးခြင်း၊ ပြည်ပထွက်ခွါခွင့်အတွက်အလုပ်ပိုသော D-Form စနစ်ကိုပြည်သူ့ဆန္ဒနှင့်အညီဥပဒေပြု၍ ဖျက်သိမ်းခြင်း၊ ပြည်ပနေ နိုင်ငံသားများတရားဝင်ပြည်တွင်း နေထိုင်ခွင့်Permanent Residence ( PR) စနစ်ကိုစတင် အကောင်အထည်ဖော်ခြင်း၊ အွန်လိုင်းဖြင့်လျှောက်ထားနိုင်သော အီလက်ထရွန်နစ်ဗီဇာ (E VISA) စနစ် ကိုစတင်အကောင်အထည်ဖော်ခြင်း အပါအဝင်အစဉ်အဆက်မရှိခဲ့သည့် သမိုင်းမှတ်တိုင်(၇) ခုကို ဆောင်ရွက်ခဲ့သည့် မှတ်တမ်းများလည်းရှိခဲ့သည်။
နိုင်ငံရေးသမားဘဝ ဦးခင်ရီသည် ၂၀၁၅ အထွေထွေရွေးကောက်ပွဲမတိုင်ခင် ၎င်းသည် အစိုးရအဖွဲ့အတွင်းမှ အနားယူကာ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၏ ပါတီစည်းကမ်းထိန်းသိမ်းရေးကော်မတီဥက္ကဋ္ဌ ဖြစ်လာခဲ့သည်။
ဦးခင်ရီကို စစ်တပ်အာဏာမသိမ်းခင်နှင့် အာဏာသိမ်းပြီးသည့်နောက် တပ်မတော်ထောက်ခံပွဲများ ဦးဆောင် စီစဉ်သူဟု ဝန်ကြီးဟောင်း ဦးစိုးသိန်း ရေးသားသည့် ဒီမိုကရေစီ ဒုတိယအစိုးရသစ်နှင့် မြန်မာနိုင်ငံ(ဒုတိယတွဲ) စာအုပ်ကို ကိုးကားပြီး ဧရာဝတီက ဖော်ပြခြင်းလည်းရှိခဲ့သည်။
၂၀၁၅ ရွေးကောက်ပွဲဝင်ပြိုင်မှု ၂၀၁၅ ခုနှစ်၊ အထွေထွေရွေးကောက်ပွဲတွင် သူ့ဇာတိမြို့ဖြစ်သော ဧရာဝတီတိုင်းဒေသကြီး၊​ မြောင်းမြမြို့နယ် မဲဆန္ဒနယ်အမှတ်(၆) မှနေ၍ အမျိုးသားလွှတ်တော် ကိုယ်စားလှယ်လောင်းအဖြစ် ကြံ့ခိုင်ရေးပါတီ ကိုယ်စားပြုပြီး ဝင်ပြိုင်ရာ ပြိုင်ဖက် အမျိုးသားဒီမိုကရေစီအဖွဲ့ချုပ်ကိုယ်စားလှယ် မန်းထွန်းကြိုင် အား မဲရလဒ် ၁၇,၂၃၇ မဲ အကွာဖြင့် ရှုံးနိမ့်ခဲ့သည်။
+ကိုယ်စားလှယ်လောင်းတစ်ဦးချင်းစီ၏ မဲရလဒ်အခြေအနေ (မဲဆန္ဒနယ်အမှတ်-၆)စဉ်ကိုယ်စားလှယ်လောင်းအမည်ပါတီအမည်မဲရုံမဲကြိုတင်မဲစုစုပေါင်းမဲရာခိုင်နှုန်း၁ခင်ရီပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၅၈,၇၅၁၄၇,၉၇၆၃,၅၄၈40.1%၂စောစုသကရင်ပြည်သူ့ပါတီ၆,၀၇၁၃၂၄၆,၃၉၅4.1%၃ဇာနည်အောင်မြန်မာနိုင်ငံတောင်သူလယ်သမားများဖွံ့ဖြိုးတိုးတက်ရေးပါတီ၃,၉၃၉၁၆၄၄,၁၀၃2.6%၄မန်းထွန်းကြိုင်အမျိုးသားဒီမိုကရေစီအဖွဲ့ချုပ်ပါတီ၇၆,၇၀၂၄,၀၈၃၈၀,၇၈၅51.8%၅လှဝင်းဦးအမျိုးသားဒီမိုကရေစီအင်အားစုပါတီ၁,၀၂၈၁၀၂၁,၁၃၀0.7%စုစုပေါင်း146,4919,470155,96199.3%* အနိုင်ရရှိသူမှာ ဦးမန်းထွန်ကြိုင် ဖြစ်သည်။
၂၀၂၀ ရွေးကောက်ပွဲဝင်ပြိုင်မှု နောက်ပိုင်း အထွေထွေရွေးကောက်ပွဲ ၂၀၂၀ အနားနီးချိန်တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ၏ ပါတီဒုတိယဥက္ကဋ္ဌ(၂) ဖြစ်သွားသည်။
အထွေထွေရွေးကောက်ပွဲ ၂၀၂၀ တွင်လည်း ရန်ကုန်တိုင်းဒေသကြီး ဆိပ်ကြီးခနောင်တိုမဲဆန္ဒနယ်မှနေ၍ ပြည်သူ့လွှတ်တော်ကိုယ်စားလှယ်လောင်းအဖြစ် ဝင်ပြိုင်ရာတွင်လည်း ပြိုင်ဖက် အမျိုးသားဒီမိုကရေစီအဖွဲ့ချုပ်ကိုယ်စားလှယ် ဦးတင်ထွန်းနိုင်အား မဲရလဒ် ၇၁၉၉ မဲအကွာဖြင့် ထပ်မံ ရှုံးနိမ့်ခဲ့ရသည်။
ဝန်ကြီးဖြစ်ခြင်း ဦးခင်ရီသည် စစ်တပ်ကအာဏာသိမ်းသည့် ၂၀၂၁ ဖေဖော်ဝါရီ ၁ ရက်နောက်ပိုင်းကာလ ၂၀၂၁ ဩဂုတ်လ ၁ ရက်နေ့တွင် လူဝင်မှုကြီးကြပ်ရေးနှင့်ပြည်သူ့ အင်အားဝန်ကြီးဌာန၏ ပြည်ထောင်စုဝန်ကြီး အဖြစ် ဗိုလ်ချုပ်မှူးကြီး မင်းအောင်လှိုင်က တကျော့ပြန် ခန့်အပ်ခံရကာ ၁ နှစ်ကျော်အကြာ ၂၀၂၂ ဩဂုတ်လ ၁၉ ရက်တွင် တာဝန်မှ အနားပေးခံရသည်။
ပါတီဥက္ကဋ္ဌ ယင်းနောက် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီတွင် မူလတာဝန်ဖြစ်သော ပါတီဒုတိယဥက္ကဋ္ဌ(၂) တာဝန်ကို ပြန်လည်ထမ်းဆောင်ခဲ့ကာ ရက်အနည်းငယ်အကြာမှာပင် ဦးခင်ရီသည် ခေတ္တဥက္ကဋ္ဌ ဖြစ်လာသည်။
ထိုပါတီ၏ ဥက္ကဋ္ဌဖြစ်သူ ဦးသန်းဌေးကိုယ်တိုင်က ၎င်းအား ခေတ္တဥက္ကဋ္ဌ တာဝန်လွှဲပေးခြင်းဖြစ်သည်ဟု ဖော်ပြကြသည်။
၂၀၂၂ ခုနှစ် အောက်တိုဘာ ၄ ရက်နေ့ တတိယအကြိမ် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ညီလာခံက ၎င်းကို ဥက္ကဋ္ဌအဖြစ် တင်မြှောက်ခဲ့၍ ဦးခင်ရီသည် အဆိုပါပါတီ၏ တတိယမြောက်ဥက္ကဋ္ဌ ဖြစ်လာခဲ့သည်။
မိသားစုဘဝ ဦးခင်ရီ၏ ဇနီးမှာ နိုင်ငံ့ဝန်တစ်ဦးဖြစ်ခဲ့ပြီး၊ မြန်မာနိုင်ငံအမျိုးသမီးရေးရာအဖွဲ့ချုပ်တွင် ( ဒုတိယဥက္ကဋ္ဌ) အဖြစ်ထမ်းဆောင်နေသူဖြစ်သည်။
သားသမီး(၃)ဦး ထွန်းကားခဲ့သည်။
ဂုဏ်ပြုခံရခြင်း ၂၀၂၂ ခုနှစ် နိုဝင်ဘာ ၁၇ ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာ အမှတ် ၂၁၂/ ၂၀၂၂ ကောင်စီဥက္ကဋ္ဌ မင်းအောင်လှိုင်က စွမ်းဆောင်မှုဆိုင်ရာဘွဲ့ဖြစ်သော သီရိပျံချီဘွဲ့ ချီးမြှင့်အပ်နှင်းခဲ့သည်။
ကိုးကား ကဏ္ဍ:၁၉၅၂ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ Category:မြန်မာနိုင်ငံ ဝန်ကြီးများ Category:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:စစ်တက္ကသိုလ် ကျောင်းဆင်းများ ကဏ္ဍ:ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်များ။
ဦးသိန်းထိုက် သည် မြန်မာနိုင်ငံ ပြည်ထောင်စုစာရင်းစစ်ချုပ်ရုံး စာရင်းစစ်ချုပ်ဖြစ်ပြီး ၂၀၁၂ ခုနှစ် စက်တင်ဘာ ၇ ရက်နေ့တွင် ခန့်အပ်ခြင်းခံရသည်။
ယခင်က သတ္တုတွင်း ဝန်ကြီးအဖြစ်လည်းကောင်း၊ ပို့ဆောင်ရေး ဝန်ကြီးဌာန ဒုတိယ ဝန်ကြီးအဖြစ်လည်းကောင်း၊ တပ်မတော် (လေ) တွင် ဗိုလ်မှူးကြီး အဖြစ်လည်းကောင်း တာဝန်ထမ်းဆောင်ခဲ့သူ ဖြစ်သည်။
ကာကွယ်ရေး ဝန်ကြီးဌာနတွင် စစ်ဆေးရေး အရာရှိအဖြစ် တာဝန်ထမ်းဆောင်ခဲ့ပြီး တပ်မတော်မှ ဗိုလ်ချုပ်အဆင့်ဖြင့် အငြိမ်းစားယူခဲ့သည်။
ဦးမြင့်အောင် သည် မြန်မာနိုင်ငံ သတ္တုတွင်း ဝန်ကြီးဌာန၏ ဝန်ကြီး အဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၂ ခုနှစ် စက်တင်ဘာလတွင် သတ္တုတွင်း ဝန်ကြီးအဖြစ်မှ ပြည်ထောင်စုစာရင်းစစ်ချုပ်ရုံး စာရင်းစစ်ချုပ်အဖြစ် ပြောင်းလဲခန့်အပ်ခြင်းခံရသော ဦးသိန်းထိုက်၏ နေရာတွင် သမ္မတ ဦးသိန်းစိန်က အစားထိုးခန့်အပ်ခဲ့သည်။
သူသည် ဝန်ထမ်းရွေးချယ်လေ့ကျင့်ရေးအဖွဲ့ အဖွဲ့ဝင်ဟောင်း တစ်ဦး ဖြစ်သည်။
ဦးမြင့်အောင် သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်း တစ်ဦးဖြစ်ပြီး မကွေးတိုင်းဒေသကြီး လွှတ်တော်တွင် ကံမမြို့နယ် ကိုယ်စားပြု လွှတ်တော်အမတ်အဖြစ် ဆောင်ရွက်လျက်ရှိသည်။
၁၉၉၀ အထွေထွေ ရွေးကောက်ပွဲတွင် မဲအရေအတွက် ၂၈,၃၄၀ ဖြင့် ရွေးကောက်ခံခဲ့ရသော်လည်း လွှတ်တော်အမတ်အဖြစ် ဆောင်ရွက်ခွင့် မရခဲ့ပေ။
ဦးသိန်းထွန်း (၅ ဒီဇင်ဘာ ၁၉၄၇ မွေးဖွား) သည် အငြိမ်းစား ဗိုလ်ချုပ်နှင့် နိုင်ငံရေးသမား ဖြစ်ပြီး ဆက်သွယ်ရေး၊ စာတိုက်နှင့် ကြေးနန်းဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၀ အထွေထွေ ရွေးကောက်ပွဲတွင် မြိုင်မြို့နယ်မှ ပြည်သူ့လွှတ်တော် ကိုယ်စားလှယ်နေရာကို ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့သည်။
၂၀၁၃ ဇန်နဝါရီ ၁၆ ရက်နေ့တွင် ဝန်ကြီးရာထူးမှ နုတ်ထွက်ခဲ့သည်။
ရိုးမဘဏ်လီမိတက်သည် မြန်မာနိုင်ငံ၏ စီးပွားရေးဘဏ်များတွင် တစ်ခုအပါအဝင် ဖြစ်သည်။
သမိုင်း ရိုးမဘဏ်ကို ၁၉၉၃ ခုနှစ် မေလတွင် ဆရ်ပန်၏ အက်ဖ်အမ်အိုင် ရင်းနှင်းမြုပ်နှံမှု ကုမ္ပဏီမှ စတင်တည်ထောင်ခဲ့သည်။
၁၉၉၃ ခုနှစ် ဩဂုတ်လတွင် ပထမဆုံး ဘဏ်ခွဲကို စတင်ဖွင့်လှစ်ခဲ့သည်။
၁၉၉၆ ခုနှစ်မှ စတင်၍ ဘဏ်ခွဲကွန်ရက်ကို တိုးချဲ့လာခဲ့ရာ မြန်မာနိုင်ငံ၏ အကြီးဆုံးဘဏ်တစ်ခု ဖြစ်လာခဲ့သည်။
၁၉၉၉ ခုနှစ်တွင် မြန်မာနိုင်ငံတွင် ပထမဆုံး ကွန်ပျူတာဘဏ်စနစ်သုံးသော ဘဏ်တစ်ခု ဖြစ်လာခဲ့ပြီး ဘဏ်ခွဲများကို ဂြိုဟ်တုမှတဆင့် ကြိုးမဲ့ချိတ်ဆက်ခဲ့သည်။
၂၀၁၁ ခုနှစ်တွင် မြို့ပေါင်း ၂၄ မြို့တွင် ဘဏ်ခွဲ ၄၁ ခုဖြင့် လည်ပတ်လျက်ရှိသည်။
၂၀၁၆ ခုနှစ် နိုဝင်ဘာလအထိ ဘဏ်ခွဲပေါင်း ၆၇ ခု ဖွင့်လှစ်ထားရှိပြီး ဖြစ်သည်။
ဘဏ် ကပ်ဆိုက်မှု ၂၀၀၃ ခုနှစ် မြန်မာနိုင်ငံ ဘဏ်များ အခက်အခဲများနှင့် ကြုံတွေ့ကာ ကပ်ဆိုက်မှု ဖြစ်ပွားခဲ့သည်။
ထို့နောက် ရိုးမဘဏ်၏ လိုင်စင်မှာ ကန့်သတ်မှုများရှိလာခဲ့သည်။
ငွေထုတ်ချေးမှုများနှင့် ငွေလက်အပ်ခံမှုများကို ရပ်ဆိုင်းခဲ့သည်။
ရိုးမဘဏ်သည် ငွေလွဲမှု ဝန်ဆောင်မှုပေါ်တွင်သာ အဓိကထား ဝန်ဆောင်မှု ပေးခဲ့သည်။
ပြန်လည် လည်ပတ်ခြင်း thumb|ရိုးမဘဏ်၊ ရန်ကုန် ၂၀၁၂ ခုနှစ် ဩဂုတ်လတွင် မြန်မာနိုင်ငံတော်ဗဟိုဘဏ်သည် ရိုးမဘဏ်ပေါ် ကန့်သတ်ထားသည်များကို ပြန်လည်ရုပ်သိမ်းခဲ့ပြီး ဘဏ်လုပ်ငန်းများကို ပြန်လည်လည်ပတ်စေခဲ့သည်။
ရိုးမဘဏ်၏ ဥက္ကဋ္ဌ မစ္စတာပန် က ဘဏ်၏ အနာဂတ်နှင့် ပတ်သတ်၍ "နိုင်ငံတကာ စံချိန်စံညွှန်းများနှင့် ကိုက်ညီသော ပြည်တွင်းဘဏ် အဖြစ်ရပ်တည်ရန်" ဟု ပြောဆိုခဲ့သည်။
ထိုရည်မှန်းချက်ကို အကောင်အထည်ဖော်ရန် နိုင်ငံခြားမှ ပညာရှင်များကို ငှားရမ်း အလုပ်ခန့်ထားခဲ့ ပြီး အသေးစားနှင့် အလတ်စား လုပ်ငန်းများကို အာရုံစိုက်ခဲ့သည်။
အပြည်ပြည်ဆိုင်ရာ ငွေကြေးအဖွဲ့အစည်းက ၂၀၁၄ မေလတွင် ရိုးမဘဏ်၏ အသေးစား အလတ်စား လုပ်ငန်းများအား ငွေကြေးထုတ်ချေးရန် အမေရိကန် ဒေါ်လာ သန်း ၃၀ ကျော် နှစ်ရှည်ချေးမည့် အစီအစဉ်ကို ကြော်ငြာခဲ့သည်။
၂၀၁၄ ခုနှစ် ဩဂုတ်လတွင် ရိုးမဘဏ်သည် ဘဏ်ခွဲ ၅၁ ခုတွင် ဝန်ထမ်းပေါင်း ၂၂၀၀ ကျော်ကို ခန့်ထားပြီးဖြစ်သည်။
၂၀၁၄ ခုနှစ်တွင် နိုင်ငံတကာငွေကြေးအဖွဲ့အစည်း နှင့် လက်မှတ်ထိုးအပြီး ပထမဦးဆုံး ချေးငွေ အမေရိကန်ဒေါ်လာ ၅ သန်း လက်ခံရရှိခဲ့သည်။
ထို့နောက် နိုင်ငံတကာငွေကြေးအဖွဲ့အစည်းနှင့်ပင် ရိုးမဘဏ်၏ အဓိက ဘဏ်လုပ်ငန်းစနစ် (ကွန်ပျူတာစနစ်) ကို ဖော်ဆောင်ရန် ကူညီပေးမည်ဟု သဘောတူညီခဲ့ကြသည်။
၂၀၁၄ ခုနှစ် နိုဝင်ဘလတွင် ရိုးမဘဏ်နှင့် ဆက်သွယ်ရေးကုမ္ပဏီ ဖြစ်သည့် တယ်လီနော မြန်မာ နှင့် ပူးပေါင်းကာ မိုဘိုင်းဘဏ်ဝန်ဆောင်မှု ပေးအပ်မည်ဟု ကြော်ငြာခဲ့သည်။
ပူးပေါင်းဆောင်ရွက်ခြင်း၏ အဓိက ရည်ရွယ်ချက်မှာ ဘဏ်သို့ လာရောက်ရန် မလိုပဲ ငွေကြေးဝန်ဆောင်မှုများ ပေးရန်ဖြစ်သည်။
၂၀၁၅ မတ်လတွင် ကွန်ပျူတာ ဘဏ်လုပ်ငန်းစနစ်ကြီးကို ပြောင်းလဲရန် အတွက် "FusionBanking Essence" ဆော့ဝဲလ်ကိုအသုံးပြုရန် ဆုံးဖြတ်ခဲ့သည်။
အသေးစားနှင့် အလတ်စားလုပ်ငန်းများတွင် အောင်မြင်မှုတွေ ရရှိလာသည့်အတွက် ဂျာမဏီနိုင်ငံ တိုးတက်ထောက်ပံ့ရေး အေဂျင်စီ ဟာ မြန်မာနိုင်ငံတွင် အသေးစားနှင့် အလတ်စားလုပ်ငန်းများကို ထောက်ပံ့မှုများ ပေးနိုင်ရန် ရိုးမဘဏ်ကို တွဲဖက် လုပ်ငန်းဖော်အဖြစ် ရွေးချယ်ခဲ့သည်။
Wizard rock (တစ်ခါတစ်ရံ wrock) သည် rock ဂီတ၏ အမျိုးအစားတစ်မျိုးဖြစ်ပြီး ၂၀၀၂နှင့် ၂၀၀၄ခုနှစ်အတွင်းတွင် အမေရိကန်၌ ဖွံ့ဖြိုးတိုးတက်ခဲ့ခြင်းဖြစ်သည်။
Wizard rock တီးဝိုင်းများ၏ ဖျော်ဖြေတင်ဆက်မှုများမှာ ရယ်ရွင်ဖွယ်ကောင်းသော ပုံစံများဖြစ်ပြီး ဟယ်ရီပေါ်တာ တွင် တွေ့ရှိနိုင်သည်။
wizard rock သည် မက်ဆာချူးဆက်ပြည်နယ်တွင် Harry and Potter အမေရိကန် rock တီးဝိုင်းနှင့်အတူ စတင်ခဲ့ပြီး နောက်ပိုင်းတွင် အပြည်ပြည်ဆိုင်ရာသို့ ပျံနှံသွားခဲ့ပါသည်။
ဝိသေသလက္ခဏာများ ဤအမျိုးအစားထဲမှ ဦးဆောင်နေသောတီးဝိုင်းများမှာ Harry and Potters နှင့် Draco and Malfoys တို့ပါဝင်သည်။
နားထောင်သူအများစုမှာ Harry Potter ၏ ဝါသနာရှင်များဖြစ်သော်လည်း တချို့တီးဝိုင်းများသည် နားထောင်သူများကို စာအုပ်၏အပြင်ဘက်မှ ဆွဲဆောင်နိုင်ခဲ့သည်။
mainstream တီးဝိုင်းများသည် ဂီတ၏ကျယ်ပြန့်သော တေးစုများကြားထဲမှ တချို့သီချင်းများကို စာပေများကို ကိုးကား၍ ဖန်တီးထားသည်။
wizard rock တီးဝိုင်းများသည် Harry Potter မှ ညဏ်ကစားထားသည်။
wizard rock တီးဝိုင်းများသည် ဖျော်ဖြေတင်ဆက်ချိန်တွင် ဝတ္ထုရှည်များမှအတိုင်း ဝတ်ဆင်ကြသည်။
တချို့တီးဝိုင်းများသည် ဝါသနာအိုးများ ပူးပေါင်း၍ ဖျော်ဖြေကြသည်။
သမိုင်းကြောင်း အစောပိုင်း Harry Potter ဇာတ်ဝင်သီချင်းကို ၂၀၀၀ခုနှစ်တွင် လိုက်ရှာနိုင်သည်။
Los Angeles အခြေစိုက် pop-punk တီးဝိုင်း Switchblade Kittens သည် "Ode to Harry" သီချင်းကို ဆိုထားပြီး Ginny Weasley ၏ဇာတ်ဝင်ခန်းတွင် ထည့်သွင်းထားသည်။
Harry and Potters တီးဝိုင်းများသည် လူကြိုက်များလာသကဲ့သို့ အခြား wizard rock တီးဝိုင်းများစတင်၍ ပေါ်ပေါက်လာသည်။
Brian Ross နှင့် Bradley Mehlenbacher သည် Harry and Potters ကို တုပသောအားဖြင့် Draco and the Malfoys ကို ဖွဲ့စည်းခဲ့သည်။
သူတို့သည် သူတို့၏နေအိမ်တွင် ဖျော်ဖြေခဲ့သည်။
ဧပြီ ၂၀၀၅တွင် Matt Maggiacomo သည် Harry and the Potters ကို ဖျော်ဖြေစေရန် သူ၏ Rhode ကျွန်းရှိအိမ်သို့ ဖိတ်ကြားခဲ့သည်။
ထိုညတွင် Maggiacomo သည် သူ၏ပွဲဦးထွက် album The Whomping Willows ကိုပြုလုပ်ခဲ့သည်။
သူ၏ သူငယ်ချင်းများဖြစ်သည့် Mehlenbacher နှင့် သူ၏အကို Brian Ross တို့ပါဝင်ပြီး Draco and the Malfoys အတွက် ပထမဦးဆုံးဖြစ်သည်။
Wrockstock ဟုသော ပွဲတော်ရှိပြီး ၂၀၀၇ ခုနှစ်တွင် အမေရိကန်၌ ပထမဆုံးကျင်းပခဲ့သည်။
စသည်၊ စသည်ဖြင့်စာအုပ်သည် ‌ ရွှေအမြု‌တေ မဂ္ဂဇင်းတွင် မြင့်သန်း‌ရေးသားခဲ့သည့် စာ‌ပေ၊ ဘာသာစကား၊ ယဉ်‌ကျေးမှု၊ သမိုင်း၊ ရသပညာစသည့် အ‌ရေးအသားများနှင့် ပတ်သက်‌သော‌ဆောင်းပါးများကို စုစည်း၍ နှစ်ကာလများစာ‌ပေက ၂ဝ၁၂ ခုနှစ်၊ မတ်လတွင် ပထမအကြိမ်အဖြစ်ထုတ်‌ဝေခဲ့‌သောစာအုပ် တစ်အုပ်ဖြစ်သည်။
စာအုပ်အမည်ကိုလည်း စသည်၊ စသည်ဖြင့်…၊ စာ‌ပေ၊ ဘာသာစကား၊ ယဉ်‌ကျေးမှု၊ သမိုင်း၊ ရသပညာ စသည့် အ‌ရေးအသားများဟု အမည်‌ပေးထားသည်။
စသည်၊ စသည်ဖြင့်စာအုပ်တွင် စာ‌ပေ၊ ဘာသာစကား၊ ယဉ်‌ကျေးမှု၊ သမိုင်းနှင့်ရသပညာ စသည့် ပညာရပ်ဆိုင်ရာများကို အ‌ထောက်အထားမဲ့၊ အကိုး အကားမဲ့ ‌ဖော်ပြသည့်အပြင် ‌သေချာ‌ရေးရာသည် သု‌တေသနပြုမှု မရှိဘဲနှင့် မိမိထင်မြင်ယူဆသည့် ထင်မြင်ယူဆချက်အတိုင်း မိမိနားလည်သည့်‌ဘောင်တစ်ခု အတွင်းမှ ‌ရေးသား‌ဖော်ပြခဲ့သည့် စာတမ်းများနှင့်‌ဆောင်းပါးများ (ဆရာ)မြင့်သန်းက အကိုးအကားများဖြင့် ပြန်လည်‌ထောက်ပြ ရှင်းလင်းထားသည့် ‌ဆောင်းပါးများဖြစ်သည်။
စသည်၊ စသည်ဖြင့်စာအုပ်တွင် (၁) ဂီတသဘင်ဆိုင်ရာ မြန်မာရသပညာ ‌နောက်ခံသမိုင်းစာတမ်းအား ချဉ်းကပ်သုံးသပ်ခြင်း၊ (၂) ဝတ္ထုတို၊ မြန်မာဝတ္ထုတို နှင့်စပ်ကြားအ‌ရေးအသား၊ (၃) သမိုင်းစာ၊ သမိုင်းဝတ္ထု ‌ရေကန်သာကြာတိုင်း‌အေး စသည် စသည်ဖြင့်၊ (၄) မြန်မာရသပညာဆိုတဲ့ ကိစ္စ၊ (၅) အမြင်ကျဉ်း၊ စံအမှားတို့ဖြင့် ဖန်တီးမှုအနုပညာကို ချဉ်းကပ်ခြင်း၊ (၆) အနုပညာ၊ ရသပညာ၊ ကိုယ့်ကျင့်တရားနှင့်တန်ဖိုး၊ (၇) အနုပညာ၊ ခံစားချက်၊ ဂီတနှင့်ရသပညာ၊ (၈) သူများဇာတ်‌ကောင်၊ ကိုယ့်ဇာတ်‌ကောင်နှင့်လက်လွတ်စပယ်လုပ်ပိုင်ခွင့်၊ (၉) အနုပညာ၏ ဖန်တီးမှုနှင့်နည်းလမ်း စ‌သော‌ဆောင်းပါး ကိုးပုဒ်ကို ‌ဖော်ပြထားသည်။
စာဖတ်သူရဲ့ အခန်းကဏ္ဍကို ထည့်သွင်းစဉ်းစားတဲ့စာ‌ပေအမြင် စာအုပ်သည် မဂ္ဂဇင်းများတွင် မြင့်သန်း‌ရေးသားခဲ့သည့် စာ‌ပေဆိုင်ရာ‌ဆောင်းပါး(၁၈)ပုဒ် ကိုစုစည်း၍ နှစ်ကာလများစာအုပ်တိုက်က ၂ဝ၁၄ ခုနှစ် ‌ဖေ‌ဖော်ဝါရီလ၌ ထုတ်‌ဝေခဲ့‌သော စာအုပ်ဖြစ်သည်။
ထိုစာအုပ်သည် စာ‌ပေဆိုင်ရာအယူအဆ၊ အ‌ကောက်အယူ၊ နားလည်မှုနှင့်ပညာရည်မပြည့်ဝခြင်း‌ကြောင့် ခံစားရသည့်အကျိုးဆက်များကို ‌ဝေဖန်‌ထောက်ပြထား‌သော ‌ဆောင်းပါးများစုစည်းမှု စာအုပ်တစ်အုပ်ဖြစ်သည်။
စာအုပ်တွင် (က)ဘာသာ ပြန်ခြင်းနှင့်ပတ်သက်၍ (ခ)တက်ကျမ်းများနှင့်ပတ်သက်၍ (ဂ)‌မော်ဒန်/ပို့စ်‌မော်ဒန်နှင့်ပတ်သက်၍နှင့်(ဃ)စာ‌ရေးဆရာနှစ်ဦး၏ စာ‌ပေလက်ရာများနှင့်ပတ်သက်၍ တင်ပြထားသော စာပေဆိုင်ရာဆောင်းပါးများ ပါဝင်သည်။
စာအုပ်တွင် ဖော်ပြထားသည့်ဆောင်းပါးများသည် မြန်မာ့စာ‌ပေအသိုက်အဝန်းအတွင်းမှ လွဲမှား‌နေ‌သောအယူအဆများနှင့်အ‌ကောက်အယူများကို အဓိက‌ထောက်ပြထား၍ စာ‌ရေးသူ(ဆရာ) မြင့်သန်း၏ အယူအဆနှင့်အ‌ကောက်အယူများကို တင်ပြထားခြင်းဖြစ်၍ စာ‌ပေ‌လေ့လာသူများနှင့်စာ‌ရေးဆရာများအ‌နေဖြင့် ချင့်ချိန်‌ထောက်ချင့်စရာ၊ ကိုးကားဖွယ်ရာ၊ ဆက်လက်‌လေ့လာဖွယ်ရာ အချက်အလက်‌ကောင်းများကို ရရှိနိုင်မည်ဖြစ်သည်။
ပြော‌နေသည် အိုက်‌ဝေ‌ဝေ စာအုပ်သည် တရုတ်နိုင်ငံသား အနုပညာရှင် အိုက်‌ဝေ‌ဝေ၏ အင်တာဗျူးနှစ်ခုနှင့် အိုက်‌ဝေ‌ဝေ၏ အ‌တွေးအ‌ခေါ်အယူအဆများကို ဖော်ပြရေးသား ထုတ်‌ဝေထား‌သော စာအုပ်တစ်အုပ်ဖြစ်သည်။
အင်တာဗျူးဆရာ ဟန်ယူရစ် ‌အော့ဘ်ရစ်က အိုက်‌ဝေ‌ဝေကို ‌မေးမြန်းထားသည့် အင်တာဗျူး နှင့် လယ်ရီ ဝါ့ရု စု‌ဆောင်းတည်းဖြတ်ထားသည့် အိုက်‌ဝေ‌ဝေ အ‌တွေးအ‌ခေါ်များကို ‌ဖော်ပြထားခြင်းဖြစ်သည်။
ပြော‌နေသည် အိုက်‌ဝေ‌ဝေကို ‌မောင်ယဉ်‌မောင်က ဘာသာပြန်ဆို၍ The Key Collection က ၂ဝ၁၅ ‌အောက်တိုဘာလတွင် ပထမအကြိမ်အဖြစ်ထုတ်‌ဝေဖြန့်ချိခဲ့သည်။
ဒေါက်တာ ဦးဝင်းမြတ်အေး (၁ ဇွန် ၁၉၅၄ မွေးဖွား) သည် မြန်မာနိုင်ငံသား နိုင်ငံရေးသမားနှင့် ပဲခူးတိုင်းဒေသကြီး မဲဆန္ဒနယ် ၄ ကိုယ်စားပြု အမျိုးသားလွှတ်တော် အမတ်အဖြစ် ဆောင်ရွက်ခဲ့သူဖြစ်သည်။
သူသည် ကလေးအထူးကုဆရာဝန်တစ်ဦး ဖြစ်ပြီး ဆေးတက္ကသိုလ် (မကွေး)၏ ပါမောက္ခချုပ် အဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၆ မတ်လ ၂၂ ရက်မှ ၂၀၂၁ ခုနှစ် ဖေဖော်ဝါရီလ ၁ ရက်နေ့အထိ လူမှုဝန်ထမ်း ကယ်ဆယ်ရေးနှင့် ပြန်လည်နေရာချထားရေး ဝန်ကြီးအဖြစ် တာဝန်ထမ်းဆောင်ခဲ့သည်။
ဒေါက်တာဝင်းမြတ်အေးသည် လူသားချင်းစာနာထောက်ထားရေးနှင့် ဘေးအန္တရာယ်ဆိုင်ရာ စီမံခန့်ခွဲရေးဝန်ကြီးဌာန၏ ပြည်ထောင်စုဝန်ကြီး ဖြစ်သည်။
အစောပိုင်းဘဝနှင့် ပညာရေး ဦးဝင်းမြတ်အေးကို ၁၉၅၄ ခုနှစ် ဇွန်လ ၁ ရက်နေ့တွင် ပဲခူးတိုင်း၊ ပြွန်တန်ဆာမြို့တွင် မွေးဖွားသည်။
၁၉၈၀ မတ်လတွင် ဆေးပညာဘွဲ့၊ ၁၉၉၄ ဖေဖော်ဝါရီတွင် ဆေးပညာမဟာသိပ္ပံဘွဲ့ (ကလေးကျန်းမာပညာ) နှင့် ၂၀၀၆ အောက်တိုဘာလတွင် ဆေးလက်တွေ့ပါရဂူဘွဲ့ (ကလေးကျန်းမာပညာ) များကို ဆေးတက္ကသိုလ်(၁) ရန်ကုန်မှ ရရှိခဲ့သည်။
နိုင်ငံဝန်ထမ်းဘဝ ဦးဝင်းမြတ်အေးသည် ၁၉၈၈ ခုနှစ်မှ ၁၉၉၈ ခုနှစ်အထိ လက်ထောက်ဆရာဝန် ရာထူးဖြင့် ရန်ကုန်ကလေးဆေးရုံကြီး တွင် လည်းကောင်း၊ ၂၀၀၁ ခုနှစ်မှ ၂၀၀၄ ခုနှစ်အထိ ဝေဘာဂီဆေးရုံကြီးတွင် အထူးကုဆရာဝန် (ကလေးကျန်းမာ) တာဝန်များကို ထမ်းဆောင်ခဲ့သည်။
၂၀၀၄ ခုနှစ်မှ ၂၀၀၆ ခုနှစ်အထိ ကထိက၊ ၂၀၀၆ ခုနှစ်မှ ၂၀၀၇ ခုနှစ်အထိ တွဲဖက်ပါမောက္ခတာဝန်များကို ဆေးတက္ကသိုလ် (မကွေး)တွင် လည်းကောင်း၊ ၂၀၀၇ ခုနှစ်မှ ၂၀၁၀ ခုနှစ်အထိ တွဲဖက်ပါမောက္ခ၊ ၂၀၁၀ ခုနှစ်မှ ၂၀၁၁ ခုနှစ်အထိ ပါမောက္ခအဖြစ် ဆေးတက္ကသိုလ်(၁) ရန်ကုန်တွင်လည်းကောင်း တာဝန်ထမ်းဆောင်ခဲ့သည်။
၂၀၁၁ ခုနှစ် ဇန်နဝါရီ ၁၃ တွင် ဦးဝင်းမြတ်အေးသည် ဆေးတက္ကသိုလ် (မကွေး)၏ ပါမောက္ခချုပ်အဖြစ် ၂၀၁၄ ခုနှစ် မေလ ၃၀ ရက်နေ့ အငြိမ်းစားယူသည်အထိ တာဝန်ထမ်းဆောင်ခဲ့သည်။
နိုင်ငံရေးလုပ်ကိုင်ခြင်း ၂၀၁၅ အထွေထွေ ရွေးကောက်ပွဲတွင် ပဲခူးတိုင်းဒေသကြီး မဲဆန္ဒနယ် ၄ မှ အမျိုးသားလွှတ်တော် ကိုယ်စားလှယ်နေရာကို အမျိုးသားဒီမိုကရေစီအဖွဲ့ချုပ်မှ ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့သည်။
မိသားစု သူသည် သားဖွားမီးယပ်ဆရာဝန်ကြီး ပါမောက္ခ ဒေါက်တာ ဒေါ်မြသီတာနှင့် လက်ထပ်ခဲ့သည်။
သူရ ဦးမြင့်မောင် သည် မြန်မာနိုင်ငံ သာသနာရေး ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
သူသည် တပ်မတော်မှ ဗိုလ်မှူးချုပ်အဆင့်ဖြင့် အနားယူခဲ့သည်။
ယာရိုစလဗာလ်မြို့ () သည် ရုရှားနိုင်ငံ၊ ယာရိုစလဗ် ဒေသကြီး၏ အုပ်ချုပ်ရေးမြို့တော် ဖြစ်ပြီး မော်စကိုမြို့မှ ကွာဝေးသည်။
ယာရိုစလဗ်မြို့သည် သမိုင်းဝင်မြို့တစ်တစ်မြို့ဖြစ်ပြီး ကမ္ဘာ့အမွေအနှစ်နေရာစာရင်းတွင် ထည့်သွင်းခံရသော မြို့ဖြစ်ကာ ဗော်လ်ဂါမြစ်နှင့် ကိုတာရာစ်မြစ် ဆုံရာတွင် တည်ရှိသည်။
ယာရိုစလဗာလ်မြို့သည် မော်စကိုမြို့၏ အရှေ့မြောက်ဘက်အရပ်ရှိ သမိုင်းဝင် ဒေသများကို စုစည်း၍အုပ်စုဖွဲ့ထားသော ရွှေရောင်အဝန်းအတွင်း ပါဝင်သော မြို့တစ်မြို့လည်းဖြစ်သည်။
လူဦးရေ: ၅၉၁,၄၈၆ (၂၀၁၀ သန်းခေါင်စာရင်းအရ)Russian Federal State Statistics Service (2011). "Всероссийская перепись населения 2010 года. Том 1" [2010 All-Russian Population Census, vol. 1] . Всероссийская перепись населения 2010 года (2010 All-Russia Population Census) (ရုရှားဘာသာဖြင့်). ပထဝီဝင် တည်နေရာ ယာရိုစလဗာလ်မြို့သည် ယာရိုစလဗာလ် အော့ဗလပ်၏ အရှေ့ဘက်ပိုင်းတွင် တည်ရှိသည်။
အနီးဆုံးမြို့ကြီးများမှာ တုတာယဲ့ဗ်မြို့( အနောက်မြောက်)၊ ဂါဗရီးလော့ဗ်-ယမ်မြို့(တောင်)၊ ညဲရဲဟတာမြို့( အရှေ့တောင်) တို့ဖြစ်သည် ယာရိုစလဗာလ်မြို့၏ သမိုင်းဝင်နေရာသည် ကိုတာရာစ်မြစ်ဝ၏ မြောက်ဘက် ဗော်လ်ဂါမြစ်၏ ညာဘက်ကမ်းတွင် တည်ရှိသည်။
လူဦးရေ ၆၀၀,၀၀၀ ကျော်နေထိုင်ရာ ယာရိုစလဗာလ်မြို့သည် ဗော်လ်ဂါမြစ်ကမ်းပါးတလျှောက်တွင် ညီးစကီး နော့ဂေါရဒ်မြို့မရောက်ခင်ထိ အကြီးဆုံးမြို့ကြီး ဖြစ်သည်။
ရာသီဥတုleft|thumb|မြစ်တပြင်လုံးခဲနေသော ဗော်လ်ဂါမြစ်ကို ယာရိုစလဗာလ်မြို့အနီးတွင် တွေ့ရပုံ (၂၀၀၆ ခုနှစ် ဆောင်းရာသီ) အတ္တလန်တိတ် သမုဒ္ဒရာ၏ ကြီးစွာလွှမ်းမိုးမှုကြောင့် ယာရိုစလဗာလ်မြို့နှင့် အဆိုပါဒေသ၏ ရာသီဇုန်မှာ typical temperate continental climate ဖြစ်သည်။
ဒါရာသီဥတုဇုန်သည် နှင်းများကို ပိုမိုကျစေပြီး ပိုမိုအေးလာစေသည်။
ယာရိုစလဗာလ်မြို့တွင် ဆောင်းရာသီသည် နိုဝင်ဘာလလောက်တွင် စတင်ပြီး နွေဦးကိုရောက်ရန် ငါးလလောက်ကြာမြှင့်တက်သည်။
အအေးဆုံးလသည် စံအနေဖြင့် ဇန်နဝါရီလဖြစ်ပြီး ပျမ်းမျှအပူချိန်မှာ ရှိသည်။
သို့ပေမယ်လည်း ထိုအချိန်တွင် များသောအားဖြင့် အပူချိန်သည် အောက်သို့ကျဆင်းတက်သည်။
အချို့အခြေအနေများ (ဥပမာအားဖြင့် မကြာသေးမီ ၂၀၀၆ ဇန်နဝါရီSpiegel.de, 19 January 2006. ) တွင် အပူချိန်သည် ထိ ကျဆင်းသွားသည်ကို တွေ့ကြုံဖူးသည်။
အနိမ့်ဆုံးအပူချိန်မှတ်တမ်းအရ s ရှိခဲ့သည်။
တခြားတဖက်အနေဖြင့် ယာရိုစလဗာလ်မြို့သည် ဒီလိုဇန်နဝါရီလတွင် အပေါင်းအပူချိန်နှင့် ကြုံခဲ့ဖူးသည်။
(for example, in 1932, when a thaw lasted for seventeen days of Januarygorodyaroslavl.ru . gorodyaroslavl.ru.). ပုံမှန်အခြေအနေတွင် ဗော်လ်ဂါမြစ်သည် ဆောင်းတွင်းတွင် အေးခဲနေသည်။
နှင်းများဖုံးလွှမ်းထားမှုသည် များသောအားဖြင့် ရှိသည်။
သို့သော် အချို့အခြေအနေတွင် အနက်အထိ မြှင့်တက်နေတက်သည်။